**Referat af møde i bestyrelsen**

**for Harrestrup Villakvarters Grundejerforening d. 29.1.2020.**

Deltagere:

Annie Marott, formand

Lene Hansen, kasserer

Jens Hummelmose, sekretær

Michael Larsen

Lyng Kvejborg Løfstrøm

Charlotte Amon Meng deltog under pkt. 1

|  |  |
| --- | --- |
| **Pkt. 1** | **Trafiksanering** |
|  | Charlotte Amon Meng var inviteret til at deltage under dette punkt.  Generalforsamlingen har i adskillige år ønsket trafiksanering i Risbjerg Nord.  Der var tilslutning på generalforsamling 2019 til, at vi fortsat skal søge at afdække mulighederne for at få indført 40 km-zone – og gerne bump/chikaner. Der har i december 2019 og i januar 2020 været afholdt møder vedr. trafiksanering med Vej og Park, Hvidovre Kommune.  Der vil skulle etableres hastighedsmålinger. Og såfremt 15% af bilerne kører mere end 47 km/t vil kommunen (formentlig) se velvilligt på at betale 25% af udgiften til vejbump. Ellers skal det 100% finansieres af grundejerforeningen. Et bump koster ca.kr. 35.000 og et vejskilt ca.kr. 5.000 (40 km -zone begynd/slut). Der foretages ikketrafiktæthedmålinger.  Michael Daugaard og Johannes Baagøe-Nielsen fra Hvidovre Kommune, Vej og Park har givet tilsagn om at ville deltage forud for vores generalforsamling for dér at kunne orientere om trafiksanering i Risbjerg Nord samt besvare spørgsmål.  Det blev besluttet at fremsætte forslag til handleplan til behandling på generalforsamlingen samt også at forfølge sagen politisk dels via kommunalbestyrelsen og dels via Det Grønne Råd. |
|  |  |
| **Pkt. 2** | **Godkendelse af dagsorden.** |
|  | Annie bad om at få sat et ekstra punkt på dagsordenen: Information vedrørende ny lokalplan for en del af grundejerforeningen Harrestrup Villakvarter  Dagsordenen blev godkendt |
|  |  |
| **Pkt. 3** | **Godkendelse af referat af møde d. 27.11.2019** |
|  | Referatet blev godkendt og underskrevet. |
|  |  |
| **Pkt. 4** | **Information vedrørende ny lokalplan for en del af grundejerforeningen Harrestrup Villakvarter** |
|  | Hvidovre Kommune har igangsat en proces for en ny lokalplan for parcelhusområdet nord for Bjeverskov Allé, Krogstens Allé og Karise Allé. Størstedelen af lokalplanområdet hører under grundejerforeningen Ny Hvidovre, men den nye lokalplan vil også være gældende for en lille del af Grf. Harrestrup Villakvarter, nærmere bestemt boligerne nord for Karise Alle.  Bestyrelsen kontakter kommunen mhp nærmere information. |
| **Pkt.5** | **Budget og regnskab 2019** |
|  | * Status på kontingentindbetalinger 2019 – der er stadig en enkelt, der er i restance. Beløbet (inkl. rykkergebyr) tillægges næste års kontingentopkrævning for den pågældende. * Regnskab 2019 er netop revideret og godkendt af revisor * Vi har i 2019 haft henvendelse fra ejendomsmæglere på 5 ejendomme. Gebyr er modtaget fra alle. * Forslag til det fremsendte budget for 2020 er udarbejdet på baggrund af forventede aktiviteter i 2020 og vil nu blive justeret da regnskab for 2019 foreligger. * Kontingentet var i 2019 kr. 200,00 og generalforsamlingen foreslog kontingentet øget til kr. 300,00 for 2020. Forslag fremsættes på generalforsamlingen. |
|  |  |
| **Pkt.6** | **Jubilæum i 2020** |
|  | Jubilæet planlægges holdt d 20.6.20 på Ejby Allé. Detailplanlægning er i fuld gang. |
|  |  |
| **Pkt. 7** | **Fastelavn 2020** |
|  | Fastelavn falder i år d 23.2.20 og Johanne Busk Stormoen står for arrangementet igen i år. Der afsættes midler på budgettet til afholdelse af festen.  Invitation er lagt på både Facebook og hjemmeside. |
|  |  |
| **Pkt. 8** | **Generalforsamling 2020** |
|  | Generalforsamling 2020 afholdes d 25. marts 2020 i Medborgerhuset, Bibliotekscafeen, Hvidovrevej 280.  Charlotte Amon Meng har givet tilsagn om at ville stille sig til rådighed som dirigent.  Indkaldelse med dagsorden skal udsendes til medlemmerne senest d 25.2.20, eventuelle forslag skal være formanden i hænde senest d 10.3.20 og skal udsendes til medlemmerne senest d 17.3.20.  I 2020 skal der skal der være valg til de 2 bestyrelsesposter og til suppleantposterne. Derudover skal der vælges revisorsuppleant for 2020 og 2021.  Bestyrelsen vil foruden valg til bestyrelsen og budget 2020 udarbejde flg. forslag til generalforsamlingen:   * Forslag om at det årlige kontingent øges med kr. 100 til kr. 300. * Forslag om udelukkende at benytte elektronisk post (med undtagelse af post til de, der ikke har internet) * Forslag om udmeldelse af SGH * Forslag om telefon- og kontortilskud til suppleanter * Handlingsplan i forhold til trafiksanering i grundejerforeningen   Tidsplan:  Kl. 18.30 – 19.30 Oplæg og debat om trafiksanering i Risbjerg Nord  Kl. 19.30 – 20.00 En let anretning, øl og vand  Kl. 20.00 – 20.15 Pause  Kl. 20.15 - Generalforsamling  Af hensyn til traktement vil der være tilmelding (senest 17.3.20) med oplysning om antal deltagere og adresse. Tilmelding enten via hjemmeside, mail til bestyrelsen eller pr brev til Annie. |
|  |  |
| **Pkt. 9** | **Det Grønne Råd** |
|  | Der er nedsat et underudvalg i Det Grønne Råd, der bl.a. skal beskæftige sig med trafiksanering i Hvidovre Kommune. Udvalget mødes 1. gang d 6.2.20 og vil dér drøfte kommunens forslag til fremtidig trafikstrategi.  Næste møde i Det Grønne Råd er d 27.2.20 |
|  |  |
| **Pkt. 10** | **SGH** |
|  | SGH’s ordinære generalforsamling 2020 afholdes d 31.1 2020. Annie deltager.  SGH´s Nyhedsbrev nr. 2. 2020 er lagt på facebook og hjemmeside. |
|  |  |
| **Pkt. 11** | **Næste møde** |
|  | 22.4.20 kl. 19.30 hos Annie |
|  |  |
| **Pkt. 12** | **Evt.** |
|  | Intet under dette punkt |

30.1.20 Annie Marott